<classify> Ales Mbilinyi JKCI TAFITI saba za magonjwa ya moyozilizofanywa na Taasisi ya Moyo Jakaya Kikwete JKCI, zinatarajiwakuwasilishwa katika mkutano wawanasayansi, madaktari bingwa na wahudumu wa afya wanaotoka nchi za ukanda waMashariki, Kati na Kusini mwa Afrika utakaofanyika wiki ijayo nchini Zambia. Tafiti hizo ambazo zimefanyikamwaka jana na mwaka huu, ni kuhusu mwenendo wa mapigo ya moyo kwa mgonjwa,wagonjwa wenye moyo ambao uwezo wake wa kufanya kazi umepungua jinsi wanavyozingatia matibabu kamawalivyoshauriwa na madaktari, shinikizo la damu na tatizo la kisukari. Nyingine ni upungufu wa nguvu zakiume katika jamii, uelewa wa sababu hatarishi za magonjwa ya moyo katikajamii, magonjwa matatu kwa pamoja yaanimoyo na figo kushindwa kufanya kazi naupungufu wa damu mwilini. Akizungumza kuhusu tafiti hizo,Mkuu wa Kitengo cha Utafiti wa JKCI, Dk. Pedro Pallangyo, alisema tafiti hizozimefanyika Mkoa wa Dar es Salaam kwa kipindi cha miaka miwili na kwa wagonjwawanaotibiwa katika taasisi hiyo. Tumekuwa tukifanya tafiti mbalimbali kuhusumagonjwa ya moyo ambazo zinatusaidia kufahamu wagonjwa wetu pamoja na wananchiwanaotuzunguka wanakabiliwa na matatizo gani katika afya za moyo na hii inatusaidiakuweza kuboresha huduma zetu, alisema. Kuhusu mkutano huo wa magonjwayasiyo ya kuambukiza, Dk. Pedro alisema kwa upande wa magonjwa ya moyoutawasaidia kubadilishana matokeo yahuduma za matibabu wanazozitoa, hasa tafiti zinazofanywa katika nchimbalimbali ili kuboresha hudumazinazotolewa kwa wagonjwa. Ofisa Uuguzi wa JKCI, JalackMilinga, ambaye alishiriki kufanya tafiti hizo, alisema kwake ni mara ya kwanza kuhudhuria mkutanohuo ambao utamsaidia kuongeza ujuzi katika utoaji wa huduma kwa wagonjwa wamoyo, lakini pia kubadilishana uzoefu na wauguzi wenzake watakaoshiriki. Utafiti wangu uliangalia jinsi yauzingatiaji wa unywaji wa dawa za moyo kwa wagonjwa ambao mioyo yao haifanyikazi vizuri. Hivyo naamini ushiriki wangukatika mkutano huu utaniwezesha kupata mbinu mpya za kusimamia jukumu la kuwasaidia wagonjwa wetu kuzingatia matibabu ili kupata matokeo boraya tiba, alisema Milinga. Daktari bingwa wa magonjwa ya moyowa JKCI, Smita Bhalia, alisema ushiriki wa wataalamu kutoka Tanzania umelenga kutoa matokeo ya utafiti uliofanywahapa nchini na kuonyesha baadhi ya magonjwa yasiyo ya kuambukiza jinsiyanavyoweza kusababisha magonjwa ya moyo ama magonjwa ya moyo yanavyoweza kusababishamtu kupata magonjwa mengine yasiyo ya kuambukiza. Malengo ya mkutano huo ni kwanchi washiriki kutoka ukanda wa Mashariki, Kati na Kusini mwaAfrika kuona jinsi ya kushirikianakatika kufanya tafiti za ndani, kuwa na njia bora na za kisasa za matibabu ya magonjwa yasiyo ya kuambukiza na kuwa na mbinu mpya za kuweza kuzuia magonjwa hayo. Mkutano huo ambao hufanyika kilamwaka, unatarajia kufayika mjini Livingstone, Zambia kuanzia Septemba 5 hadi 7.Mwaka jana ulifanyika Nairobi nchini Kenya.  <topic>: kitaifa 